**În suflet când mi-a răsărit**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În suflet când mi-a răsărit

În suflet când mi-a răsărit

Sămânţa Sfântului Cuvânt,

Pentru a fi-n noul legământ

Prin Har şi Jertfă întocmit -

Am mulţumit Doamne Isuse

Pentru-adevărurile spuse -

În care-acum sunt mântuit!

În suflet când mi-a răsărit

Iubirea Ta, cea salvatoare

Prin Jertfa cea ispăşitoare

Ca-n veci să pot fi izbăvit,

Ţi-am consacrat toată fiinţa

Privind cu drag făgăduinţa,

Că-n veci am să fiu fericit!

În suflet când mi-a răsărit

Lumina sfântă din Calvar,

Ce n-are margini nici hotar

În planul de-a fi mântuit -

Gândul mi s-a dus la cruce

Unde în susurul cel dulce,

Tu pentru mine-ai suferit!

Mi-ai arătat prin răstignire

C-ai luat povara întregii lumi,

C-al ei păcat Tu Ţi-l asumi -

Prin propria-Ţi neprihănire,

Ce o oferi, spre-a fi salvată

Din soarta-i cea blestemată

Prin marea şi sacra-Ţi iubire!

Flavius Laurian Duverna